APCE acuză Hidroelectrica: „Cumpără energie de la prosumatori la un preț mult mai mic și o vinde aproape dublu altor consumatori”
Hidroelectrica, cel mai mare producător de energie electrică și furnizor pentru aproximativ 600.000 de clienți finali, a anunțat recent că, începând cu 1 aprilie 2025, va aplica o ajustare a prețului energiei electrice active pentru energia furnizată clienților săi. Compania impune prețuri diferite și discriminatorii pentru aceeași energie, acuză Asociația Prosumatorilor și Comunităților de Energie din România (APCE) și „cumpără energie de la prosumatori la un preț mult mai mic și o revinde aproape dublu altor consumatori”.